bg bg bg de bg bg bg bg bg bg bg bg bg bg bg it bg bg bg bg bg de bg bg en pl en bg bg de bg bg mk de bg bg bg de bg bg bg pl bg bg bg bg bg bg bg ru ru ru bg bg uk uk ru bg
Новини Събития Резиденции Резиденти За програмата Кандидатстване Събития с резиденти Програми и проекти Библиотека Изследвания и материали Отчети Вземи книга За нас Къщата Фондацията Екип Партньори Контакти ДАРИ BG | EN
Радостни сме, че бяхме заедно и през поредната странна за всички ни година!
През 2021 в резидентската програма на Къща за литература и превод посрещнахме 13 писатели и преводачи от 8 страни, които работиха върху преводи от български и върху свои произведения.
В самото начало на годината прегърнахме предизвикателството мигновено да дигитализираме програмата си и представихме 44 събития - присъствени, дигитални и хибридни. Споделяме добрия спомен от умните и интересни разговори в богатия видео-архив в нашия YouTube канал.
Продължихме традиционните „Преводачески четвъртъци“, които тази година обхванаха най-разнообразни теми – от новите преводи на „Малкият принц“ през превода на комикси до „Добрютро“-то на Златна Костова и още много.
Започнахме нова поредица „Да превеждаш …“, в която ви срещнахме с преводачите на различни езици на „Времеубежище“, „Сестри Палавееви“, „Кротките“ и „История славянобългарска“.
Отворихме двора на Къщата на ул. Латинка 12 за срещи и летни събития като двуезичното четене на поезия Back to back / Face to face, разговора върху превода на пиеси между Пеги Аман, Виолета Троанска и Оля Стоянова, и още много други.
Бяхме домакини на литературни инициативи на партньори, а пък наши събития бяха приютени от приятни софийски места като FOX book café и Кино Кабана.
И тази година имаше Есенно студио за литературен превод и „Прозрачен преводач“! Участвалите преводачи нарекоха Студиото „страхотно преживяване“, което им носи не само нови знания и умения, но и усещането, че „си сред свои хора, сред съмишленици“.
На 5-и декември фондация „Следваща страница“ навърши 20 години. Очаквайте празненства и чествания във виртуалното (и не само) пространство скоро!
Освен че влязохме в 20-те си, през тази година стартирахме две дългосрочни инициативи за сътрудничество със Западните Балкани. Вижте почете за Balkan Translations Collider и Translation in Motion, за партньорите и предстоящите събития.
За новата година си пожелаваме по-малко домашни аварии и повече срещи на живо!
от Екипа на фондация „Следваща страница“ и Къща за литература и превод
Благодарим на всички, които бяха с нас през годината. На публиката ни, на резидентите, на обучителите и на водещите, на съмишлениците ни и на спомоществувателите от Национален фонд „Култура“, Столична община, Гьоте институт и Полски институт.
Войната в Украйна през погледа на една жена
Войната в Украйна през погледа на една жена ➡ 13 ноември, неделя, 16:00 часа в Къща за литература...
International Poetry in English Translation
International Poetry in English Translation Angela Rodel in conversation with James Appleby ➡ Se...
Есенно студио за литературен превод 2022
Есенно студио за литературен превод 2022 Работилници за литературен превод, лекции, практически мод...
Прозрачният преводач / Проѕирниот преведувач
Прозрачният преводач / Проѕирниот преведувач ➡ 18 септември, неделя, 18:30 - 20:00 часа в зала...
Балканско студио за литературен превод ViceVersa
Балканско студио за литературен превод ViceVersa Работилници за литературен превод, лекции, практич...
За любовта като тръпка: Среща с Mарта Джидо във Велико Търново
За любовта като тръпка: Среща с полската писателка и документалистка Марта Джидо и представяне на р...
Абонирайте се за бюлетина ни
Абонирайте се за бюлетина ни
Искам да получавам бюлетина на български
Искам да получавам бюлетина на английски
Контакти ул. Латинка №12, гр.София 1113